31993D0455
L 213/20
JURNALUL OFÍCIAL AL UNIUNII EUROPENE
DECIZIA COMISIEI
din 23 iulie 1993
de aprobare a anumitor planuri de intervenție pentru controlul febrei aftoase
(93/455/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 90/423/CEE a Consiliului din 26 iunie 1990 de modificare a Directivei 85/511/CEE de stabilire a măsurilor comunitare de combatere a febrei aftoase, a Directivei 64/432/CEE privind problemele de inspecție veterinară care afectează schimburile intracomunitare cu bovine și porcine și a Directivei 72/462/CEE privind problemele de sănătate și de inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), în special articolul 5 alineatul (4);
întrucât, prin adoptarea Deciziei 91/42/CEE (2), Comisia a stabilit deja criteriile aplicabile elaborării unor planuri de intervenție destinate combaterii febrei aftoase;
întrucât anumite state membre au înaintat spre aprobare planuri naționale de intervenție; întrucât, în urma examinării lor, reiese că acestea permit realizarea obiectivelor preconizate și satisfac toate criteriile fixate de Decizia 91/42/CEE;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Se aprobă planurile de intervenție pentru combaterea febrei aftoase propuse de statele membre enumerate în anexă.
Articolul 2
Prezenta decizie se adresează statelor membre.
Adoptată la Bruxelles, 23 iulie 1993.